
Vnútorná smernica o členstve
úplné znenie platné od dňa 22. 10. 2026
Druh a číslo predpisu: vnútorná smernica 01/2019
Oblasť platnosti: predpis je záväzný pre členov občianskeho združenia Paleta a husle 
Smernica prerokovaná vo Výbore: 16. októbra 2019
Smernicu schválila: Plenárna schôdza
Smernica schválená: 13. novembra 2019
Smernica nadobúda platnosť a účinnosť: dňom schválenia
Dodatok č. 1 schválila: Plenárna schôdza uznesením 11/2023
Dodatok č. 1 schválený: 19. októbra 2023
Dodatok č. 1 nadobúda platnosť: 19. októbra 2023
Dodatok č. 1 nadobúda účinnosť: v bodoch 1. až 4. od dňa 1. 9. 2024 a v bode 5. od dňa 19. 10. 2023
Dodatok č. 2 schválila: Plenárna schôdza uznesením 
Dodatok č. 2 schválený: 26. júna 2025
Dodatok č. 2 nadobúda platnosť: 26. júna 2025
Dodatok č. 2 nadobúda účinnosť: 1. septembra 2025
Dodatok č. 3 schválený: 
Dodatok č. 3 nadobúda platnosť: 
Dodatok č. 3 nadobúda účinnosť: 

Zmeny v smernici sa uskutočňujú formou číslovaných dodatkov, ktoré tvoria súčasť tejto smernice.
Úvodné ustanovenie
Táto vnútorná smernica občianskeho združenia Paleta a husle (ďalej len združenie) je vypracovaná v zmysle platných Stanov Paleta a husle zaregistrovaných Ministerstvom vnútra Slovenskej republiky pod číslom VVS/1-900/90-44739 dňa 07. 11. 2014 a stanovuje pravidlá vzniku  členstva v združení, zániku členstva v združení a platenia členského príspevku.
Článok 1
Vznik členstva
Členstvo v združení vzniká podaním prihlášky a zaplatením členského príspevku.
Článok 2
Zánik členstva
1. Členstvo v združení zaniká spôsobom stanoveným Čl. 3, ods. 6) Stanov združenia.
2. Členstvo v združení zaniká podľa Čl. 3, ods. 6), písm. b) Stanov združenia dňa 1. 12. príslušného kalendárneho roku nezaplatením členského príspevku do dňa 30. 11. (vrátane) príslušného kalendárneho roku.






Článok 3
Členský príspevok
1. Členský príspevok sa platí na jeden školský rok do 30. novembra príslušného kalendárneho roku.
2. Členský príspevok sa platí prevodom na účet Paleta a husle SK85 0900 0000 0050 7995 3172.
3. Výška členského príspevku pre fyzickú osobu, ktorej dieťa je žiakom Základnej umeleckej školy, J. D. Matejovie 591, 033 01 Liptovský Hrádok (ďalej len ZUŠ) je 30,- € na jedno dieťa na jeden školský rok.
4. Výška členského príspevku pre fyzickú osobu, ktorá dovŕšila 18. rok veku do 1. 9. príslušného kalendárneho roku a je žiakom ZUŠ je 30,- € na jeden školský rok.
5. Výška členského príspevku pre osobu, ktorá nie je žiakom ZUŠ a nemá dieťa, ktoré je žiakom ZUŠ je 30,- €.
6. Výška členského príspevku pre právnickú osobu je 30,- €.
Článok 4
Prechodné opatrenia
1. Členský príspevok na školský rok 2023/2024 sa platí v plnej výške do 30. novembra 2023.

Mgr. Viera Kovačičínová
predsedníčka Paleta a husle

